བཅོ་བརྒྱད་པ། རོ་ཙའི་སྨན་སྦྱོར་སྐོར།
རོ་རྩ་སྟོབས་བསྐྱེད་སྨན་སྐོར་ནི། །མདའ་ཕུར་གྲགས་པའི་ད་བྱིད་བཅུ་གསུམ་ནི། །ད་
བྱིད་སྨུག་པོ་༠༥༠ དབང་ལག་༠༥༠ འབྲས་དཀར་དང་༠༡༠། །གསང་བའི་ཤ་ཆེན་༠༡༠ དཔའ་
ལུགས་རྒྱ་མཆིལ་མགོ་དམར་ཤ སྡེ་སྲིད་ལུགས་མི་དབང་འབྲས་བུ་སྲམ་སྦྲུལ༠༡༠ གཙང་ཀ་དང་
༠༡༠། །ཐུག་འབྲས་༠༡༠ འཕྱི་བ་༠༡༠ ཕུག་རོན་༠༡༠ ནས་ཟན་ཤ༠༢༠ །ཁྱིམ་བྱ༠༢༠ དབྱར་
རྩ་དགུན་འབུ་ལ་སོགས་བསྣན། །ཆ་མཉམ་རྩི་བཞིན་བཏགས་ལ་སྦྲང་རྩི་དང༌། །སྦྱར་བ་
ཐོ་རངས་དུས་བཏང་རོ་ཙ་ནི། །ལུས་ཀྱི་སྟོབས་བསྐྱེད་ཀུན་གྱི་མཆོག་ཡིན་ཅེས། །བོད་སྨན་
མདའ་ཕུར་གྲགས་པའི་ཉམས་མྱོང་ལུགས། །སྦྱར་ཚད་དུག་འདོན་ལ་སོགས་ཞལ་ལས་
ཤེས། །ལག་ལེན་ཤ་རྣམས་ཞིབ་བཏགས་གླ་བའི་རྩི། །སེ་བ་གཉིས་ཙམ་ཆུར་སྦང་ཤ་རྣམས་

492 གསོ་རིག་ཟིན་ཏིག་དང་གཅེས་བཏུས་ཕྱོགས་སྒྲིག
ག ཟིན་ཏིག་བདུད་རྩིའི་སྨན་མཛོད།
བཏབ། །མེ་ཉོར་ནང་བཞག་ཚར་ཤིང་ཐུར་མས་དཀྲུགས། །ཆུ་ཐིམ་དུག་ཐོན་ཆུ་འདྲེག་མེད་
པར་བྱ། །རྣོ་འདོན་གཙང་གཡེར་རྒྱ་ཚྭ་སེ་འབྲུ་བསྡེབ།།
ཡང་ན་བྱང་ལུགས་རོ་རྩ་སྦྱར་བའི་ཐབས་། བ་ཡི་འོ་མ་ལེགས་བསྡུས་ཁཎྜ་བྱ། །ད་བྱིད་
སྨུག་པོ་རྒྱ་མཆིལ་དེ་ཕོའི་ཤ །ཐུག་ལུག་འབྲས་འདོད་པ་མ་སྤྱོད་པ་བྱུང་ན་རབ་གསེར་མདོག་ཨ་རུ་
ཉེ་བའི་རྩ་བ་བརྒྱ་བ་ཤིང༌། །ཏིལ་དཀར་འོད་ལྡན་ཅོང་ཞི་ཞོ་རེའི་ཚད། །དབང་ལག་ཞོ་གསུམ་
སྦྱར་བའི་རིལ་བུ་ནི། །ལང་ཐང་ཆེ་བ་ཙམ་རེ་ཐོ་རངས་མུར། །ལུས་ཀྱི་སྟོབས་བསྐྱེད་བཀྲག་
མདངས་དབང་པོ་གསལ། །འདོད་ལྡན་སྐྱེ་བོའི་དགའ་བ་ཟད་མི་ཤེས། །ཚེ་རིང་ནད་མེད་
རིགས་བརྒྱུད་ཕུན་སུམ་ཚོགས།།
ད་བྱིད་གསང་བ་དགུ་སྦྱོར་ནི། །གཙོ་བོ་གངས་ཀྱི་གངས་སྦལ་ཤ་ད་བྱིད་དང་། །དེ་བཞིན་
གཡའ་གོང་མོའི་ཤ་དང་མཁར་མཆིལ་བ་དང་རྩ་ལང་ཐང་རྩེ་དང་ནི། །ཆུ་ཉ་སྦལ་ཤ་དང་རྡོ་ཅོང་ཞི་དམར་
པོ་དང་ཀླུང་གཙང་པའི་ཤ་དང་ཤིང་ཤིང་མངར་ཤ་བྱ་ཕོའི་ཤ་བཅས། །ད་བྱིད་དགུ་ལ་རྣོ་འདོགས་ར་
གསུམ་ཨ་བར་སྐྱུར་གསུམ་སྦྱར། །ལེགས་བཏུལ་སྦྲང་སྦྱར་རིལ་བུ་ལུང་ཐང་ཙམ། །རབ་ཏུ་མྱུར་
བའི་རྟར་བསྐྱོན་བསྟེན་བྱས་པས། །ནུབ་རེར་བུད་མེད་བརྒྱ་ལ་སྤྱོད་གྱུར་ཀྱང་། །བ་ཚྭ་ཅན་གྱི་
ཆུ་ལ་འཐུང་བ་བཞིན། །སྤྱོད་ཀྱང་སྲིད་པ་འཕེལ་བར་འགྱུར་ཞེས་གླེང་། །འདི་ཡི་གཙོ་བོ་གུར་
གུམ་ལ་བྱས་ན། །ནད་མེད་སྲིད་འཕེལ་མན་ངག་ཡིན་ནོ་གསུངས།།
ཡང་གཅིག་ད་བྱིད་གསང་བ་དགུ་སྦྱོར་ནི། །ཆུ་མགོ་ཁོག་སྟོད་ཆེ་བ་ཉ་སྦལ་ཤའོ།།དང་རྡོ་མདུང་རྩེ་
དང་ཤ་གངས་སྦལ་དང་གསུམ། །བྱ་ཁྱིམ་བྱ་མཚལ་ལུ་དང་མཁར་རྒྱ་མཆིལ་མགོ་དམར་དང་ཀླུང་རྩངས་
པའི་ཤ་དང་གསུམ། །གཡའ་གོང་མོ་དང་སྨན་ཨ་རུ་དང་སྔོ་བྲེ་ག་དང་གསུམ། །ད་བྱིད་གསང་བ་
དགུ་སྦྱོར་འདི། །འདབ་ཆགས་ཐ་མའི་མར་ལ་སྦྱར། །གང་གིས་ཟོས་པར་གྱུར་པ་དེ། །སྟོབས་
ནི་གླང་པོ་ཆེ་དང་མཉམ། །མདོངས་(མདངས་)ནི་རྨ་བྱ་ལྟ་བུར་འགྱུར། །ཚེ་ནི་ཉི་ཟླ་དག་དང་

བཅོ་བརྒྱད་པ། རོ་ཙའི་སྨན་སྦྱོར་སྐོར། 493
མཉམ། །བང་ནི་རྟ་དམར་མགྱོགས་པའོ། །འདོད་ཆགས་མེ་ལྟར་འབར་བ་སོགས། །སྨན་
འདིའི་ནུས་པ་བསམ་མི་ཁྱབ།།
རྒྱ་ནག་སྟོང་ཀུན་རྒྱལ་པོའི་ལུགས། །སྲོ་མ་སེང་གེའི་ཟབ་གནད་སྟོན། །ཐང་ཕྲོམ་སེར་
ཙམ་བརྔོས་པ་ཐུན་བཟང་རེ་དཀར་པོའི་མེ་ཏོག་འབྲས། །ཤ་སྦྲང་མིག་པོ་ཆེ་རྒྱ་རྩངས་པ་ཤ་ཀླད་པ་
དང་། །བོད་རྩངས་རླུང་འགམ་དེ་ཕོ་བྱ་ཕོ་ཕུག་རོན་མཆིལརྒྱ་མཆིལ། །བོད་མཆིལ་ཤ་ཀུན་ཀྱང་གྲི་ཤི་
རེད་པ་ལ་སོགས་ཀླད་པ་རྣམ་རྡོག་ཆུང་ན་མི་ཀླད་བཏང་བསྣན། །བྱ་ཕོའི་ངར་སྒོང་གོ་བོའི་གྲེ། །གསེར་
མདོག་ཨ་རུ་རྩི་བོ་སྲན་མ་གསུམ་ཙམ་བྱི་བའི་མཇུག །ཞུམ་འབྲས་ཕོ་ལི་སྟག་རིས་ཅན་གྱི་མཇུག་སུག་
སྨེལ་ཐུན་གཅིག་རྒྱ་ཚྭ་ཐུན་གཉིས་ཛྭཐུན་གཅིག། །མཁལ་ཞོ་དཀར་པོ་སྲན་མ་ཙམ་ཤིང་མངར་སྲན་མ་
ཙམ་ལྕམ་པའི་འབྲུཐུན་ལོག། །སྡིག་པ་ཐུན་ལོག་སྨན་སྒ་ཅུང་ཟད་སྐྱེས་པ༌དར་མའི༌ཐིགལེ། །གཙང་
གཡེར་རྡོག་ལྔ་ཀ་ཐལ་ཀ་རྡོ་རྗེ་རྡོག་བདུནར་ཚད་ལྡན་སྦྱར། །རིལ་བུ་ཀ་ར་མཐེབ་ཚིགས་ཙམ་བཅས་རྩི་
བཞིན་བཏགས་ལ་རིལ་བུར་དྲིལ་ཞལ་ཤེས་ལྟར་དུ་དྲིལ། །སྨན་རྟ་ཨ་རག་བཟང་པོ་འམ། །འོ་དྲོན་
གྱིས་འཕུལ་ཕན་ཡོན་ནི། །མདངས་གསལ་ལུས་ཟུངས་ཆེར་བསྐྱེད་ཅིང༌། །ཚེ་རིང་སྐྲ་དཀར་
གཉེར་མ་མེད། །རྒས་ཀྱང་གཞོན་ནུ་ལྟ་བུར་འགྱུར། །བཅུད་ལེན་རོ་ཙའི་རྒྱལ་པོ་སྟེ། །ཆུ་ལྷའི་
ལྕེས་ཀྱང་བརྗོད་ནུས་མིན།།
ཨོཾ་ཨ་ཐཱ། རོ་ཙ་ཡོན་ཏན་རྒྱ་མཚོ་ནི། །དབྱར་རྩ་འོད་ལྡན་ད་ལི་ལུག་མུརསྨན་མཆོག་
བཞིའི། །རྟོགས་བརྗོད་འཁྲུངས་དཔེ་རིགས་ལ་སོགས། །རྒྱས་པ་བྱེ་རིལ་གཞུང་ལས་
ལོངས། །དོན་བསྡུས་སྦྱོར་བ་འདི་ལྟར་འདོད། །དབྱར་རྩ་དགུན་འབུ་དུས་བརྐོས་
ཀྱི། །རྩ་བ་ས་མེད་ཁྲུམ་བརྡུངས་པ། །གཙང་གཡེར་ཞིབ་བཏགས་ཕབས་རྩི་བྲན། །མཆིལ་
པའི་ཁོག་པ་བཀང་ལ་བཙོས། །གསེར་མདོག་བཟང་བ་གཅིག་གི་ཕྱེད། །ལུག་གི་འོ་མ་བྲེ་
གང་རྣམས། །ལྕགས་སྣོད་ཁུ་བར་རང་ཐིམ་བཙོ། །དེ་ནི་སླར་ཡང་མ་ཚིག་པར། །དལ་བུས་
མེ་ཡི་དྲོད་ལ་སྐམ། །བརླན་དང་བྲལ་ནས་ཞིབ་པར་བཏགས། །ཁ་ཚར་བཟང་དྲུག་ཕོ་བ་

494 གསོ་རིག་ཟིན་ཏིག་དང་གཅེས་བཏུས་ཕྱོགས་སྒྲིག
ག ཟིན་ཏིག་བདུད་རྩིའི་སྨན་མཛོད།
རིས། །གི་ཝཾ་དོམ་མཁྲིས་ཆིག་ཐུབ་འབྲུ། །གསང་བ་སྨན་གཅིག་ཐུན་བཟང་རེ། །གངས་
སྦལ་བཟང་པོ་རྙེད་ཀྱང་བསྲེ། །ཞིབ་བཏགས་སྦྲང་རྩིའི་རིལ་བུ་ནི། །ལུག་གི་རིལ་མ་ཙམ་དུ་
དྲིལ། །ཐོ་རངས་ཨ་རག་གར་ཆང་གཉིས། །གང་འབྱོར་ཀ་ར་སྦྱར་བས་འཕུལ། །ཟླ་གཅིག་
བསྟེན་པས་ཆགས་སྤྱོད་དང༌། །རྗེན་པ་སྔོ་ངད་རུལ་སུངས་སྤངས། །དཀར་དང་མངར་
སོགས་གསར་བཅུད་བསྟེན། །ཕན་ཡོན་བསམ་གྱི་མི་ཁྱབ་སྟེ། །ཁྱད་པར་རོ་ཙའི་དོན་མཆོག་
བྱེད། །ལུས་ཀྱི་ཟུངས་བདུན་རྒྱས་པ་ཡིས། །རིགས་སྤེལ་བཀྲག་མདངས་དབང་གསལ་འགྱུར།།
འདོད་ལྡན་རྟག་ངུའི་སྦྱོར་བ་ནི། །དེ་ཡང་རིགས་མང་གཙོ་བོ་ནི། །མེ་ཏོག་སེར་པོ་སྡོང་ལོ་
རྣམས། །སུམ་ཏིག་འདྲ་ལ་ཟིལ་ཆགས་པའི། །མེ་ལོ་རྩ་བཅས་ནང་དུ་བཏུས། །རུལ་སུངས་
མེད་པར་གྲིབ་སྐམ་པ། །བྲེ་དོའི་ཚད་ལ་ཨ་རུ་ར། །བརྒྱ་དང་བ་རུ་ཉི་ཤུ་ལྔ། །སྐྱུ་རུ་ཁྱོར་དོ་
དབང་པོ་ལག །ཁྱོར་གསུམ་པི་ལིང་ཁྱོར་བ་ཕྱེད། །འདི་རྣམས་ཁྲམ་བརྡུང་ཆུ་བཟང་གདུ། །ཁྱུ་
ཕྱུང་དྭངས་མར་མཛོ་མོ་ཡི། །འོ་མ་བྲེ་གང་མར་གསར་སྲོང༌། །བྲེ་དོ་རིམ་བཏང་སྨན་མར་
གྱི། །ཕྱག་ལེན་དཀྱུས་བཞིན་མར་ཁུ་ལ། །སྦྲང་བུར་བསླད་མེད་ཕུལ་དོ་དོ། །ངད་ཡལ་སྟེང་དུ་
གསེར་མདོག་གཅིག །སེ་འབྲུ་སུག་སྨེལ་ཤིང་ཚྭ་དང་། །པི་ལིང་གུར་གུམ་རྒྱ་ཚྭ་དྲུག །གསུམ་
གསུམ་ཐུན་ལ་རྒྱལ་མོ་དཀར། །བུབ་གཅིག་ཞིབ་བཏགས་ཁ་ཚར་གདབ། །འདྲེས་དཀྲུགས་
སྣོད་བཟང་པར་བུར་བཅངས། །མེ་དྲོད་བཟང་ན་ཐོ་རངས་དང༌། །ངན་ན་དྲོས་དང་སྲོད་ཀྱི་
དུས། །ཁམ་རེ་བསྟེན་ཅིང་ལུས་འཆག་འབད། །ཟས་སྤྱོད་སྤྱི་འདྲར་བཅུད་ལེན་མཆོག །བད་
མཁྲིས་ལ་ཡང་མི་གནོད་ཅིང་། །ལུས་སྟོབས་བསྐྱེད་སོགས་ཉེས་མེད་ཀྱི། །ཡོན་ཏན་ཀུན་ལྡན་
འདི་འདྲ་ནི། །དངུལ་ཆུ་ལྷང་ཚེར་བཅུད་ལེན་ཙམ། །བད་མཁྲིས་དུག་རོ་ཅན་རྣམས་ལ། །ཤ་
སྦྱར་སྤངས་གསུངས་དེ་ཡི་ཕྱིར། །འདི་ལོངས་སྨན་རྒྱལ་ཆོས་རྗེས་གསུངས།།
བདུད་རྩི་ད་ལིའི་བཅུད་ལེན་ནི། །མེ་ཏོག་དཀར་དམར་རྒྱས་དུས་བཏུ། །མ་རུལ་མ་
སུངས་གྲིབ་སྐམ་བྱ། །གཞན་དྲིས་མ་རྨས་གཙང་སར་སྦ། །དེ་ཉིད་རྩི་བཞིན་ཞིབ་བཏགས་

བཅོ་བརྒྱད་པ། རོ་ཙའི་སྨན་སྦྱོར་སྐོར། 495
ལ། །དཀར་གསུམ་མངར་གསུམ་ཆ་མཉམ་གྱི། །ཁུ་བས་སྦྲུས་ལ་ཤ་རིལ་ཙམ། །རིལ་བུར་
དྲིལ་ཏེ་གྲིབ་སྐམ་བྱ། །ཡང་ན་སྦྲང་དཀར་སྦྱར་བ་ཤིས། །རིན་ཆེན་སྣོད་བླུགས་རབ་གནས་
བྱ། །ཡི་དམ་ཡབ་ཡུམ་སྦྱོར་མཚམས་ནས། །བདུད་རྩི་བསྟིམ་ཞིང་སྙིང་པོ་བཟླ། །མི་ལག་
མི་འགྲིམ་དམ་ཚིག་ཡིན། །གཟའ་ཚེས་སྐར་བཟང་མགོ་བརྩམས་ཏེ། །དབེན་པར་མཚམས་
བཅད་རིལ་བུར་བསྟེན། །དང་པོ་ལྟོ་སྟོང་རེ་རེ་ཟ། །ལྟོ་བ་འདྲིས་ན་ཇེ་མང་བཏང༌། །སྔོ་ངད་
རུལ་སུངས་ཆང་སྐྱུར་དང༌། །གཡེར་མ་སྒོག་བཙོང་མ་གཏོགས་པའི། །ཁ་ཟས་གཞན་དང་
སྤེལ་ཀྱང་རུང་། །དཀའ་ཐུབ་བྱེད་ན་རིམ་པ་བཞིན། །རྩམ་པའི་ཆ་འཕྲི་རིལ་བུར་བསྐྱེད། །རྟ་
ནི་ཆུ་བསྐོལ་ཁོ་ན་ཤིས། །རྒྱུན་དུ་གཏུམ་མོའི་མེ་དམིགས་བསྒོམ། །རླུང་རྩོལ་འཁྲུལ་འཁོར་
འབད་པ་དང༌། །གྲིབ་ལ་འཛེམ་པ་ཤིན་ཏུ་གཅེས། །འདི་ཡི་ཡོན་ཏན་བསམ་མི་ཁྱབ། །ཚེ་རིང་
ནད་མེད་ལུས་སྟོབས་རྒྱས། །ཁམས་འཕེལ་སྐྲ་དཀར་མཉེར་མ་སྤང་། །བཀྲག་གསལ་བཞིན་
མཛེས་ཀུན་ཡིད་འཕྲོག །ལྷ་འདྲེ་མི་གསུམ་དབང་དུ་སྡུད། །དཔའ་བོ་མཁའ་འགྲོ་གྲིབ་བཞིན་
འདུ། །རྨི་ལམ་འོད་གསལ་སྒྱུ་ལུས་ཀྱི། །བོགས་འདོན་འདི་ལས་ཟབ་པ་མེད། །མཚུངས་མེད་
གཡུ་རོང་རྣམ་གཉིས་གསུངས།།
བདུད་རྩི་ལུག་མུར་བཅུད་ལེན་ནི། །ཕོ་རིགས་ལོ་སྐམ་དུས་བརྐོས་པ། །འབུ་མེད་མ་
རུལ་མ་སུངས་པ། །ས་དང་མ་འདྲེས་ཤིན་ཏུ་གཅེས། །དེ་ནས་ལ་ཕུག་བརྡར་བ་ལྟར། །ལབ་
བརྡར་དག་ལ་ཞིབ་པར་བརྡར། །རྡུལ་མེད་གཙང་སར་གྲིབ་སྐམ་བྱ། །སྐམ་ནས་ཞིབ་བཏགས་
སྣོད་བཟང་བཅངས། །མི་ལ་མི་བསྟན་ཤིན་ཏུ་གསང༌། །དབེན་པར་མཚམས་བཅད་འདི་
ཉིད་བསྟེན། །བདུད་རྩིར་བྱིན་གྱིས་བརླབས་པ་ལྟར། །སྔགས་དམིགས་ཕྱག་རྒྱ་རབ་གནས་
བྱ། །ཟས་ནི་རིམ་གྱིས་ཆ་འཕྲི་ནས། །བཅུད་ལེན་རིམ་པ་བསྐྱེད་ལ་བཏང༌། །ཟས་དང་སྡེབ་
ཀྱང་འགལ་བ་མེད། །བཙོ་ཟན་སྐྱོ་ཚ་གང་རུང་བྱ། །སྐྱོ་ཚ་བྱེད་ན་ཐུར་མགོ་གསུམ། །ཆུ་ཕོར་

དོར་སྟབས་ཚྭ་དང་ནི། །མར་སྡོར་ཅུང་ཟད་དང་ལྡན་པས། །གདུས་ལ་དུས་གསུམ་འཐུང་བ་

496 གསོ་རིག་ཟིན་ཏིག་དང་གཅེས་བཏུས་ཕྱོགས་སྒྲིག
ག ཟིན་ཏིག་བདུད་རྩིའི་སྨན་མཛོད།
སྟེ། །གམ་ནས་ཚྭ་རྡོར་མེད་ཀྱང་རུང༌། །ཕྱེ་མ་ཟན་ཆང་གང་འོས་དཔྱད། །སྒོ་གསུམ་ཏིང་
འཛིན་ལྡན་པར་གཟབ། །གེགས་སྐྱོན་མི་འབྱུང་དངོས་གྲུབ་མྱུར། །རྩལ་སྟོབས་མདངས་
དབང་ཚེ་དང་ལྔ། །སེང་གེ་གླང་ཆེན་ཅང་ཤེས་རྟ། །རྨ་བྱ་ཉི་ཟླའི་ཚེ་ལ་འཁུ། །ཉམས་རྟོགས་
རིག་རྩལ་ཡེ་ཤེས་སྐྱེ། །གསང་སྔགས་ཚེ་འདིར་འཇའ་ལུས་འགྲུབ། །མ་གསང་སྡུག་བསྔལ་
སྣ་ཚོགས་བསྐྱེད། །ཆོ་ག་བཞིན་བསྟེན་ཕན་ཡོན་གྱིས། །སྔགས་ནད་སེལ་ཞིང་ཕྱིས་མི་
ལྡང་། །ཡི་གར་འོང་ཞིང་ལུས་ལ་འཕྲོད། །མདོར་ན་ཡོན་ཏན་བརྗོད་མི་ལངས། །ཤིན་ཏུ་ཟབ་
པས་ཡིད་ལ་ཆོངས།།
ཞར་བྱུང་དབང་ལག་བཅུད་ལེན་ནི། །དབང་ལག་དྲེག་པ་ཆུ་གྲང་གིས། །ལེགས་བཤལ་
དུག་ཕྱུང་སྐམ་པ་དང༌། །རྩི་བཞིན་བཏགས་ཕྱེར་འོ་བྲེ་དོ། །བླུག་བཙོས་ཁུ་བ་རང་ཐིམ་
བྱ། །ཁ་ཚར་པི་ལིང་ཁྱོར་པ་གང༌། །སེ་འབྲུ་ཚ་གསུམ་ཚྭ་སྣ་གསུམ། །བྱི་ཏང་ཀ་རྣམས་ཐུན་
གསུམ་གསུམ། །ཨ་རུ་གསེར་མདོག་རྡོག་པོ་གཅིག །མར་གསར་ཞག་གསུམ་མངར་གསུམ་
དག །ཅི་འབྱོར་རིལ་བུ་ལྟོ་སྟོང་བསྟེན། །ཤེས་ན་རླུང་བཟུང་ལུས་སྦྱོང་འབུངས། །རྒས་སྲ་
གཞོན་ནུའི་དཔའ་ལྡན་ཞིང་། །སྟོབས་འཕེལ་དབང་གསལ་རོ་ཙ་བསྐྱེད། །ཚེ་སྟོང་ཐུབ་སོགས་
ཡོན་ཏན་མང༌།།
གོ་ཡུ་བདེ་བའི་དཔག་བསམ་ནི། །གཙོ་བོ་མཁལ་མ་གོ་ཡུ་བཟང་པོ་གཅིག །ཞོ་ཤ་བྲག་
ཞུན་གླ་རྩི་འབྲས་སྣ་གསུམ། །སུག་སྨེལ་བྲེ་ག་དངུལ་ཆུ་གྲང་འདུལ་དང༌། །དབང་ལག་རྩ་
ལྔ་སྲམ་ཤ་བུ་རམ་གྱིས། །མགོ་བསྡུས་རིལ་བུས་ཚེ་སྟོབས་མདངས་གསལ་བསྐྱེད། །རོ་ཙའི་
མཆོག་གྱུར་ཡོན་ཏན་དཔག་ཡས་སོ།།
གོ་ཡུ་བདེ་བསམ་སྐུ་མདུན་ཕྱག་ལེན་ལྟར་ནི། །གོ་ཡུ་དམར་པོ་འཇང་རིལ་ཅན་གཙོ་བོ་དང་
གཞན་དམར་སྐྱ་གཉིས་བཅས།༢༠༠ ཅུ་གང་༠༣༠ གུར་གུམ་༠༤